《和孟阜老梅韵 其一》
宋代·陈傅良

朝游山南莫北隅，脩竹之下手所披。五步一顾立不趋，柔枝弱所千万馀。

粲然笑倩多新奇，岁寒安用众稚为。惊嗟怪怪丈人行，缟衣蓝缕冰斲肌。

莓苔雪片冻不飞，玉饰其末玑衡攲。藐姑之仙下缥缈，苍虬为驾羽葆希。

三闾大夫从女须，枯槁婵娟却并驰。张子爱之亦既痴，人不得觑以我归。

我生自视梅孰如，沧江独立儿女嗤。年来稍稍学折枝，柰何复与此老期。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。